Wag in gesig geskiet tydens rooftogArgieffoto: Nico Strydom Werner Vermaak, woordvoerder van ER24, het gesê die rooftog het Maandagaand by ŉ vulstasie tussen Cato Ridge en Hammarsdale plaasgevind. “Met paramedici se aankoms het die veiligheidswag op die grond gelê. Hy het ŉ erge wond aan sy kop opgedoen. Hy was in ŉ kritieke toestand en paramedici het hom op lewensondersteunende masjiene geplaas.” Volgens Vermaak is die wag, glo in sy 30’s, na ŉ nabygeleë hospitaal geneem nadat hy op die toneel gestabiliseer is. “Niemand anders is tydens die voorval beseer nie.” Die polisie ondersoek die saak.